Publication: Magyar Közlöny
Issue: MK-1998-74 (Year: 1998, Number: 74)
Era: 1990-2004
Section: a 41/1997. (V. 28.) FM rendelethez
Paragraph Index: 1190

(7) Az istállók, ólak, berendezési tárgyak fertőtlenítéséhez három százalékos H-lúg, vagy két százalékos szerves jódtartamú fertőtlenítőszert kell használni. Ez utóbbi a járművek fertőtlenítésére is használható. A hígtrágyát az ártalmatlanná tétel érdekében klórmésszel (húsz kilogram klórmész/m 3 hígtrágya), mésztejjel (hat súlyrész negyven százalékos mésztej száz súlyrész hígtrágyába), kénsavval (ötven liter öt százalékos kénsav/m3 hígtrágya) vagy nátronlúggal (huszonöt liter huszonhét százalékos nátronlúg/m3 hígtrágya) kell összekeverni és legalább négy hétig állni hagyni. Ha a hígtrágya nem fertőtleníthető, akkor legalább három hónapig eredeti helyén kell tárolni, majd a kihordás után azonnal alászántani.

Source: https://magyarkozlony.hu/hivatalos-lapok/adf08acb3c9193490bf4bd7f01a5fe2506309a46/dokumentumok/4daa75fd1791c92b07a0f3e5cf7dca54bc24933e/letoltes